
СЪВМЕСТНА ПОКАНА ЗА ПРОЕКТНИ ПРЕДЛОЖЕНИЯ
от
Съвет за научни и технологични изследвания на Турция (TÜBİTAK)
и
Селскостопанска академия, България

Приемът на проектни предложения ще се осъществи в периода 20 май – 31 юли, 2024 година


1. Преамбюл
В рамките на Споразумението за научно и технологично сътрудничество между Съвета за научни и технологични изследвания на Турция (TÜBİTAK) и Селскостопанска академия (ССA), турски и български изследователи са поканени да представят съвместни предложения за научноизследователски и развойни проекти.
2. Цели и обхват на поканата за проектни предложения 
Целта на поканата е разширяване на международното сътрудничество между партньорите чрез получаване на достъп до нова научно-изследователска инфраструктура, знания и опит, за подобряване качеството на научните изследвания и създаване на иновативни продукти с иконономически и социален ефект. Очакваните предложения следва да се фокусират върху фундаментални или научно-приложни изследвания.
3.  Тематични области  
Проектните предложения трябва да се отнасят до следните тематични области:
• Градинарство;
• Полски култури;
• Устойчиво земеделие, вкл. животновъдство.
4. Финансиране на проектните предложеия  
Турските партньори, които отговарят на условията за финансиране, могат да получат до 2 000 000 турски лири (без режийни разходи и премия за стимулиране на проекта (PIP)) на проект. 
Българските партньори, отговарящи на условията за финансиране, могат да получат до левовата равностойност на 20 000 евро на проект с продължителност 24 месеца.
Финансираните от TÜBİTAK разходи за всяка безвъзмездна помощ ще бъдат управлявани от TÜBİTAK, в съответствие с правилата на програмата TÜBİTAK 1071. Подробна информация можете да получите тук.
По същия начин, финансираните от ССА разходи за всяка безвъзмездна помощ ще бъдат управлявани от ССА, в съответствие с насоките и процедурите за финансиране на ССА, достъпни тук.
За двустранните посещения изпращащата страна ще поеме всички свързани разходи за международни пътувания за сметка за проекта.
При изготвяне на съвместните проектни предложения следва да се спазват разпоредбите и на двете  финансиращи организации.
5. Продължителност на проектите 
Продължителността на проектите е 24 месеца. Общата продължителност на международните посещения за двустранно сътрудничество от една посока в друга не трябва да надвишава 60 дни годишно.
6. Допустимост, подаване на проектните предложения и етични принципи
6.1. Допустимост
Условията за допустимост за турския екип са описани в Документа за управление на процеса за изследователски проекти, достъпен тук.
Условията за участие на българския екип, финансовите правила и допустимите разходи са достъпни тук.
6.2. Подаване на проектни предложения 
Партньорите трябва да се споразумеят помежду си, използвайки собствените си средства за комуникация и съвместно да разработят своето проектно предложение преди подаването му. Предложенията се подават паралелно в ССА и TÜBİTAK.
Проектните предложения трябва да предоставят подробна информация за целите и планираната съвместна изследователска работа, методологията, състава на всеки изследователски екип и планирания график за изпълнение на предвидените дейности.
За турската страна: 
• Турските партньори следва да кандидатстват чрез онлайн системата за кандидатстване на TÜBİTAK: http://uidb-pbs.tubitak.gov.tr
• Турските партньори ще използват електронен подпис за своите приложения. Подробна информация може да бъде получена на следния линк: http://www.tubitak.gov.tr/sites/default/files/281/ardeb_e-imza_yardim_dokumani.pdf.
• Няма да се приемат проектни предложения, изпратени по факс или електронна поща.
• За да завърши процеса на кандидатстване, TÜBİTAK може да се нуждае от подкрепящи документи. За тях, моля, проверете документа с националните правила.
• От турските кандидати се очаква да подадат онлайн заявление до 31 юли 2024 г., да го подпишат електронно и да предоставят допълнителни документи и/или да направят исканите корекции до 7 август 2024 г., в противен случай те ще бъдат отхвърлени и няма да могат да кандидатстват отново по настоящата покана.
За българската страна:
[bookmark: _GoBack]• Проектните предложения се приемат на хартиен носител и задължително се изпращат в .pdf формат на e-mail: AA_Tubitak@agriacad.bg.
• Очаква се българските кандидати да подадат проектните си предложения до 31 юли 2024 г., в противен случай те ще бъдат отхвърлени и няма да могат да кандидатстват отново по настоящата покана.
6.3 Етични принципи
За турския екип, моля, направете справка с документа за одобрение на Комисията по етика, официалния документ за разрешение и Регламента за Комисията по етика на изследванията и публикациите.
За българския екип, моля, обърнете внимание на националното законодателство в областта.
7. Критерии и процедури за оценка на проектните предложения 
TÜBİTAK и ССA следват свои собствени процедури за оценка. Ще бъдат оценявани само проекти, отговарящи на условията и от двете страни.
В рамките на тази покана ще бъдат финансирани не повече от 5 (пет) проекта.
След приключване на оценката на проектните предложения, всяка страна ще уведоми своя партньор за класирането и резултата от проверките. Крайната оценка за всяко предложение ще бъде средната стойност на точките, получени от TÜBİTAK и ССА. Общата класация ще бъде съставена въз основа на тези крайни резултати.
Предложенията и на двете страни ще бъдат разгледани на база определен набор от критерии за оценка, а именно:
• Научна/технологична стойност на предлагания проект;
• Методология;
• Управление на проекта;
• Капацитет и значение на международното сътрудничество;
• Въздействие.
8. Проследяване изпълнението на проектите и постигнатите резултати 
Проектите ще бъдат проследявани чрез отчети за напредък, финансови отчети и окончателен доклад както от TÜBİTAK, така и от ССА.
Турският участник следва да подготви финансови и научни/технически доклади за напредъка по проекта, съгласно националните разпоредби на TÜBİTAK.
Българският участник следва да подготви финансови и научни/технически доклади за напредъка по проекта съгласно разпоредбите на ССA.
Продължаването на финансирането ще бъде решено въз основа на този мониторинг и подлежи на съгласие между двете финансиращи организации.
[bookmark: _Hlk125364115]Във всяка публикация на резултатите от проекта следва да се изписва текст, който да упоменава и отбелязва подкрепата, получена от TÜBİTAK и ССA. Информационните материали и презентации за представяне на дейностите и резултатите по работните пакети следва да съдържат и логото на TÜBİTAK и ССA.

Индикативен график 

	Описание
	Дати

	Начална дата за приемане на проектни предложения
	20 май 2024

	Краен срок за подаване на проектни предложения за турски изследователи 
	31 юли 2024, 23:59 (IST time)

	Краен срок за подаване на проектни предложения за български изследователи 
	31 юли 2024, 23:59 ч.

	Краен срок за подписване с електронен подпис (за турските изследователи) 
	7 август 2024, 23:59 (IST time)

	Проверка за допустимост на проектните предложения
	Месец август 2024

	Оценка на проектните предложения
	Началото на месец декември 2024

	Съгласуване на резултатите между ССА и TÜBİTAK 
	Края на месец декември 2024

	Обявяване на резултатите
	Началото на месец януари 2025


10. Контакти

За турската страна:

Burcu KAPTAN AKBULUT
Program Coordinator / Scientific Programs Senior Expert
International Collaboration Directorate
Bilateral and Multilateral Relations Division

TÜBİTAK Tunus Caddesi 
No: 80 Kavaklıdere – ANKARA
Türkiye

Tel: +90 312 298 1881
E-mail: uidb@tubitak.gov.tr 






За българската страна:

Проф. Елена Тодоровска
Главен научен секретар на Селскостопанска академия



Селскостопанска академия
Ул. „Суходолска” 30
Гр. София, България

Тел: +359 2 812 75 04
E-mail: e.g.todorovska.abi@gmail.com

 
image1.jpeg
A4

TUBITAK




image2.png
o=
QRN

AGRICULTURAL
ACADEMY

N




